

Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV- 3801, tālr. 63807280,

e-pasts: pasts@saldus.lv, www.saldus.lv

Saldū

2024.gada 25.jūlijā **IZDOTI**

ar Saldus novada domes

2024.gada 25.jūlija sēdes

lēmumu (protokols Nr.9, 2.§)

**Saldus novada pašvaldības interešu izglītības programmu**

**valsts mērķdotācijas un pašvaldības finansējuma sadales kārtības**

**Nolikums**

*Izdots saskaņā ar 2001.gada 28.augusta Ministru kabineta noteikumu Nr. 382*

*„Interešu izglītības programmu finansēšanas kārtība” 10. punktu*

1. **Vispārīgie jautājumi**
2. Šis nolikums nosaka kārtību, kādā tiek sadalīts valsts mērķdotācijas finansējums (turpmāk – mērķdotācija), piešķirts pašvaldības finansējums interešu izglītības programmu īstenošanai Saldus novada pašvaldības dibinātajās izglītības iestādēs (turpmāk - iestādes).
3. No pašvaldības budžeta piešķir finansējumu interešu izglītības programmu īstenošanai profesionālās ievirzes mācību iestādēm un Saldus Bērnu un jaunatnes centram (turpmāk – BJC) paredzēto finanšu līdzekļu ietvaros, kas ir apstiprināts ikgadējā iestādes budžetā.
4. Piešķirto valsts mērķdotācijas finansējumu sadala Saldus novada pašvaldības interešu izglītības finansējuma sadales komisija (turpmāk – Komisija), kuru izveido ar Saldus novada pašvaldības izpilddirektora rīkojumu.
5. Komisijas darbību nosaka Pašvaldību likums, Ministru kabineta 2001.gada 28. augusta noteikumi Nr. 382 „Interešu izglītības programmu finansēšanas kārtība” un citi saistošie normatīvie akti, šis nolikums.
6. **Komisijas sastāvs un darba organizācija**
7. Komisija sastāv no septiņiem (7) locekļiem un protokolista, ko katru gadu ar rīkojumu apstiprina pašvaldības izpilddirektors.
8. Komisijas sastāvs:
   1. komisijas priekšsēdētājs;
   2. priekšsēdētāja vietnieks;
   3. pieci (5) komisijas locekļi.
9. Komisijas sēdes sasauc komisijas priekšsēdētājs vai viņa prombūtnes laikā komisijas priekšsēdētāja vietnieks, nosakot sēdes laiku, vietu un darba kārtību.
10. Komisijas sēdes ir atklātas. Nepieciešamības gadījumā uz komisijas sēdi var uzaicināt citas ar interešu izglītības īstenošanu saistītās personas.
11. Sēžu protokolēšanu, lēmumu noformēšanu un nosūtīšanu iesniedzējam nodrošina komisijas protokolists.
12. Komisijas sēdes protokolu paraksta komisijas priekšsēdētājs un protokolists.
13. Komisijas sēde var notikt, ja tajā piedalās vairāk kā puse komisijas locekļu.
14. Ja uz komisijas sēdi nav ieradušies vairāk kā puse komisijas locekļu, priekšsēdētājs sasauc atkārtotu komisijas sēdi.
15. Lēmumus sēdē pieņem, atklāti balsojot, ar klātesošo komisijas locekļu balsu vairākumu. Ja balsis sadalās līdzīgi, izšķirošā ir komisijas priekšsēdētāja balss.
16. Komisijas loceklis nepiedalās lēmuma pieņemšanā, ja šis lēmums skar komisijas locekļa personiskās, viņa ģimenes, pirmās, otrās vai trešās pakāpes radinieku vai to personu intereses, kuru likumiskais pārstāvis viņš ir. Nepiedalīšanos lēmuma pieņemšanā un balsošanā atzīmē protokolā.
17. Par komisijas locekli nevar būt persona, kas saistīta ar interešu izglītības programmu īstenošanu.
18. Komisijas protokoli un tiem pievienotie dokumenti glabājas Saldus novada pašvaldības Centrālās pārvaldes Izglītības pārvaldē.
19. **Komisijas locekļu tiesības**
20. Komisijas locekļiem, pildot pienākumus, ir tiesības:
    1. iepazīties ar visiem iesniegtajiem dokumentiem lēmuma pieņemšanai un nepieciešamības gadījumā pieprasīt no iesniedzēja papildus informāciju;
    2. rakstiski iesniegt komisijas priekšsēdētājam izskatīšanai komisijas sēdē jautājumus par komisijas darbību. Priekšsēdētāja pienākums ir informēt visus komisijas locekļus par iesniegto jautājumu un noteikt tā izskatīšanas tālāko virzību;
    3. rakstiski iesniegt sava izskatāmā jautājuma izklāstu, ja nepiekrīt ierakstam sēdes protokolā par konkrētu jautājumu. Šādi iesniegts jautājuma izklāsts pievienojams sēdes protokolam.
    4. Komisijas priekšsēdētājam ir tiesības sasaukt ārkārtas komisijas sēdi, ja mainās piešķirtais finansējums interešu izglītībai vai citu ārkārtēju jautājumu gadījumā.
21. **Interešu izglītības procesa organizācija, valsts mērķdotācijas**

**un pašvaldības finansējuma sadale**

1. Valsts mērķdotācijas finansējuma sadale:

18.1. Katru gadu, pretendējot uz valsts mērķdotācijas finansējumu, interešu izglītības programmu īstenotāji atbilstoši programmas izstrādes metodiskiem ieteikumiem (pielikums Nr.3) līdz 20. jūnijam BJC iesniedz interešu izglītības programmas pieteikumu, iepriekš saskaņotu ar iestādes/organizācijas, kur notiks programmas realizācija, vadītāju (pielikums Nr.2). Ja izglītības iestādē pēc 20. jūnija rodas izmaiņas personāla resursos, interešu izglītības programmu pieteikumu var iesniegt līdz 20. augustam.

18.2. Iesniegtos interešu izglītības programmu pieteikumus apkopo BJC speciālisti un iesniedz Komisijai līdz 25. augustam.

18.3. Komisija līdz 1. septembrim izvērtē minēto dokumentu apkopojumu un pieņem lēmumu par valsts mērķdotācijas finansējuma sadali interešu izglītībai nākošajam mācību gadam atbilstoši piešķirtajam finansējumam, ņemot vērā vērtēšanas kritērijus:

* + 1. programmas atbilstība Valsts izglītības satura centra un pašvaldības izvirzītajām prioritātēm un uzdevumiem interešu izglītībā;
    2. pieteiktās programmas mērķtiecīgums;
    3. pieteiktās programmas piedāvājums dažāda vecuma posmu/klašu dalībniekiem;
    4. programmas īstenošanas gaitā sasniedzamie rezultāti.
  1. Interešu izglītības programmas īstenošanu realizēšanai var pieteikt uz vienu gadu.
  2. Valsts mērķdotāciju interešu izglītībai apstiprina uz kārtējā gada 1.septembri. Ja rodas izmaiņas personāla resursos un/vai minimālajā dalībnieku skaitā, kas noteikts Nolikuma 21. punktā, finansējums tiek pārskatīts, ievērojot nosacījumus:
     1. piecu darba dienu laikā izglītības iestāde var pieteikt Komisijai jaunu interešu izglītības programmu/as;
     2. pēc piecām darba dienām, ja izglītības iestāde nav pieteikusi jaunu interešu izglītības programmu/as, uz šo finansējumu var pretendēt citas izglītības iestādes, iesniedzot Komisijai izvērtēšanai interešu izglītības programmas.
  3. Interešu izglītības procesa organizēšanai valsts mērķdotāciju Komisija sadala atbilstoši saņemtajam finansējumam un izvērtētajām interešu izglītības programmām.
  4. Organizāciju/juridisko un fizisko personu iesniegtajām interešu izglītības programmām pievieno:
     1. izglītību apliecinošu dokumentu kopijas pedagogiem, kuri īsteno interešu izglītības programmu, ja programmas īstenotājs nav pašvaldības izglītības iestāde;
     2. licenci interešu izglītības programmas īstenošanai.
  5. Komisija var piešķirt valsts mērķdotācijas finansējumu interešu izglītības metodiķim.
  6. Komisija rakstiski informē Saldus novada izglītības iestādes, organizācijas/juridiskās un fiziskās personas par piešķirto finansējumu interešu izglītības programmu īstenošanai.
  7. Organizācijas/juridiskās un fiziskās personas atbilstoši apstiprinātajām interešu izglītības programmām slēdz līgumu ar pašvaldību.
  8. Noslēdzot kārtējo mācību gadu, interešu izglītības programmu īstenotāji, kuri izmantoja valsts mērķdotācijas finansējumu, iesniedz BJC:
     1. vispārizglītojošo skolu, organizāciju pedagogu/juridisko un fizisko personu atskaiti līdz 10. jūnijam (pielikums Nr.1);
     2. BJC pedagogu atskaiti līdz 10. jūlijam (pielikums Nr.1).

1. Pašvaldības finansējuma sadale:
   1. Katru gadu profesionālās ievirzes mācību iestādes un BJC, uzsākot interešu izglītības programmu realizāciju no pašvaldības budžeta, saskaņo interešu izglītības programmas ar Saldus novada pašvaldības Centrālās pārvaldes Izglītības pārvaldi (pielikums Nr. 2).
   2. Noslēdzot interešu izglītības programmu realizāciju no pašvaldības budžeta, profesionālās ievirzes mācību iestādes un BJC līdz 1. augustam iesniedz Saldus novada pašvaldības Centrālās pārvaldes Izglītības pārvaldei atskaiti (pielikums Nr.1).
2. Informācija un pieteikšanās uz jaunu interešu izglītības programmu realizēšanu tiek publicēta Saldus novada pašvaldības mājas lapā www.saldus.lv .
3. Minimālais dalībnieku skaits interešu izglītības programmā:

Tabula Nr.1 Dalībnieku skaits

|  |  |
| --- | --- |
| Dalībnieku skaits | 10 |
| Dalībnieku skaits ar individuālo mācību aprīkojumu (mūzikas instrumenti, datori, tehniskās ierīces) vai atbilstoši valsts un citiem normatīvajiem aktiem | 8 |

1. Ne retāk kā vienu reizi semestrī Izglītības pārvaldes speciālists veic pārbaudi dalībnieku skaita atbilstībai interešu izglītības programmā.
2. Interešu izglītības pulciņu darbu uzsāk no 1.septembra līdz 1.oktobrim pēc dalībnieku skaita komplektācijas atbilstoši 21. punktam. Komplektēšana notiek no 1. septembra līdz 1. oktobrim.
3. Programmas īstenošanai un finanšu pārraudzības nodrošināšanai nepieciešamie dokumenti:
   1. interešu izglītības programma;
   2. programmas dalībnieku vecāku vai likumisko pārstāvju iesniegumi;
   3. izglītības iestādes rīkojums par dalībnieku uzņemšanu interešu izglītības pulciņā;
   4. pulciņu nodarbību grafiks;
   5. e-klase (izglītības iestādēm);
   6. nodarbību un dalībnieku apmeklētības žurnāls (organizācijām/juridiskām un fiziskām personām, kuras īsteno interešu izglītības programmas);
   7. apliecinājums par interešu izglītības programmas pulciņa dalībnieku piekrišanu radošo darbu izmantošanai un publicēšanai.
4. Realizējamās interešu izglītības programmas tiek publicētas pašvaldības mājas lapā līdz kārtējā mācību gada 1. oktobrim.
5. Izglītības iestāžu vadītāji atbilstoši apstiprinātajām interešu izglītības programmām sagatavo valsts budžeta mērķdotācijas un pašvaldības finansējuma tarifikācijas.
6. **Komisijas pieņemtā lēmuma pārsūdzēšanas kārtība un termiņš**
7. Komisijas darbu pārrauga Saldus novada pašvaldības Izglītības pārvalde.
8. Saldus novada pašvaldības Izglītības pārvalde izskata sūdzības par Saldus novada interešu izglītības jautājumu un programmu izvērtēšanas, valsts mērķdotācijas finansējuma sadales jautājumiem.
9. **Grozījumu un papildinājumu izdarīšanas kārtība**
10. Grozījumus vai papildinājumus nolikumā var ierosināt komisijas priekšsēdētājs, komisijas locekļi un Saldus novada pašvaldības Izglītības pārvalde.
11. Priekšlikumus par grozījumiem un papildinājumiem nolikumā izskata komisijas sēdē un apstiprina Saldus novada dome.
12. **Noslēguma jautājums**
13. Ar šī nolikuma spēkā stāšanos spēku zaudē Saldus novada domes 2024.gada 28.jūnija “Saldus novada pašvaldības interešu izglītības programmu mērķdotācijas un pašvaldības finansējuma sadales kārtības nolikums” (protokols Nr.8, 5.§).

Domes priekšsēdētājs M. Zusts

*Pielikums Nr.1*

**Saldus novada interešu izglītības programmas atskaite**

|  |  |
| --- | --- |
| Iestāde / organizācija, kurā tika realizēta programma |  |
| Pedagoga vārds, uzvārds |  |
| Interešu izglītības programmas (pulciņa) nosaukums |  |
| Audzēkņu skaits mācību gada sākumā |  |
| Audzēkņu skaits mācību gada beigās |  |
| Publikācijas laikrakstos, internetā  (ja ir bijušas, tad minēt nosaukumu, mēnesi) |  |

|  |  |  |
| --- | --- | --- |
|  | **Pasākuma nosaukums, datums** | **Rezultāti**  (iegūtās vietas, pakāpes u.c. veida apbalvojumi) |
| Aktivitātes izglītības iestādē |  |  |
| Saldus BJC organizēti konkursi, koncerti, norises |  |  |
| Aktivitātes novadā  (pagastā, pilsētā) |  |  |
| Aktivitātes valstī vai ārpus tās |  |  |

|  |
| --- |
| Piezīmes: |

Programmas vadītāja paraksts…………………………………….

Datums………………………………………………………

*Pielikums Nr.2*

Saskaņots:

(iestādes/organizācijas vadītāja paraksts)

z.v.

*(Paraksta tās iestādes vadītājs, kurā pulciņš notiks)*

|  |  |
| --- | --- |
| **INTEREŠU IZGLĪTĪBAS PROGRAMMA** | Koris, tautas dejas, zīmēšana, kombinētie rokdarbi u.c. (piemēram, meiteņu koris “Lakstīgala”) |
| **INTEREŠU IZGLĪTĪBAS JOMA** | Skatīt interešu izglītības jomu skaidrojumu (pielikums Nr.3) |
| **PROGRAMMAS VADĪTĀJS** |  |
| **PROGRAMMAS REALIZĀCIJAS VIETA** | Iestāde, kurā tiks realizēta programma |
| **DALĪBNIEKU SKAITS** |  |
| **\*NOSACĪJUMI DALĪBNIEKU SKAITAM (norādīt individuālo mācību aprīkojumu vai atbilstošo valsts/citu normatīvo dokumentu)** |  |

\*aizpilda par pulciņu, kurā minimālais dalībnieku skaits 8 atbilstoši Nolikuma 23. punktam

**1. INTEREŠU IZGLĪTĪBAS PROGRAMMAS STRUKTŪRA**

1.1.programmas aktualitāte un raksturs;

1.2.programmas mērķis;

1.3.programmas uzdevumi;

1.4.programmas īstenošanas laiks;

1.5.programmas īstenošanas forma;

1.6.mērķauditorija;

1.7.stundu skaits nedēļā:

|  |  |
| --- | --- |
| **Kopējais plānotais stundu skaits nedēļā:** |  |
| * Kontaktstundas   (1 kontaktstunda = 40 min) |  |
| * Ja nepieciešams - stundas citu pienākumu veikšanai   (minēt cik, kādam mērķim) |  |

**2. PROGRAMMAS SATURS**

2.1. programmas tematiskais plāns

|  |  |  |  |  |
| --- | --- | --- | --- | --- |
| N.p.k. | Tēmas nosaukums | Kopējais stundu skaits | Tēmas izklāsts/stundu saturs | Stundu skaits\* |
|  |  |  |  |  |

\*ieteicams norādīt stundu teorētisko (T) un/ vai praktisko (P) ievirzi

2.2. resursu nodrošinājums

\* Izglītība, profesionālā kvalifikācija;

\*kursi, semināri interešu izglītības programmas realizēšanai (pēdējie 3 gadi);

\*darba stāžs;

\* kontaktinformācija (telefons, e-pasts);

\* programmas materiāli tehniskās bāzes nodrošinājums (norādīt konkrēti);

\* cilvēkresursi (koncertmeistars u.c., norādot vārdu, uzvārdu un paredzēto stundu skaitu).

**3. PLĀNOTIE REZULTĀTI**

Datums Iesniedzēja paraksts

*(Paraksta skolotājs, kurš programmu uzrakstījis un vadīs pulciņu)*

*Pielikums Nr.3*

**METODISKIE IETEIKUMI**

**INTEREŠU IZGLĪTĪBAS PROGRAMMAS IZVEIDEI**

**Interešu izglītības programmas struktūra**

1. Ievads

1.1. programmas aktualitāte un raksturs (programmas pamatojums - kam programma nepieciešama un kādēļ, cik aktuālā programma ir pašlaik – konkrētajā ekonomiskajā, politiskajā, sociālajā situācijā vai citādi);

1.2. programmas mērķi (izvirzāms viens vai vairāki mērķi, mērķa/-u formulējumā ietverot mācību, audzināšanas un personības attīstības aspektus);

1.3. programmas uzdevumi (uzdevumi norāda, kā sasniegt mērķi/-us; katra mērķa sasniegšanai izvirza vismaz divus uzdevumus);

1.4. programmas īstenošanas laiks (minēt mācību gadu, kurā tiks realizēta programma)

1.5. programmas īstenošanas forma (pulciņš, mākslinieciskās pašdarbības kolektīvs (koris, deju kolektīvs, deju grupa, orķestris, ansamblis u.c.), treniņgrupa, studija, darbnīca, klubs, projekts, nodarbības ar mainīgu dalībnieku sastāvu un skaitu u.c.);

1.6. mērķauditorija (audzēkņu skaits interešu izglītības programmā/grupā, vecuma posms, ir vai nav priekšzināšanas, iemaņas, prasmes, speciālās vajadzības, sociālā riska grupas bērni un jaunieši u.c.);

1.7. stundu skaits nedēļā, stundu skaita atbilstība saturiskajam apjomam, stundas ilgums 40 min.

2. Programmas saturs

2.1. programmas tematiskais plāns

***Piemēri***

|  |  |  |  |  |  |
| --- | --- | --- | --- | --- | --- |
| N.p.k. | Tēmas nosaukums | Kopējais stundu skaits | Tēmas izklāsts/stundu saturs | Stundu skaits | |
| 1. | Krāsa apģērbā | 4 | \*Krāsu spektra aplis, dažādi krāsu salikumi  \*Siltās un aukstās krāsas, krāsošana uz papīra, jaucot krāsas  \*Dažādu krāsu audumu kombinēšana un paraugu veidošana | 1 stunda – T\*  1 stunda-T/P\*  2 stundas- P\* | |
| *\* Ieteicams norādīt stundu teorētisko (T) un/vai praktisko (P) ievirzi* | | | | |  |

3. Plānotie rezultāti

Atbilstoši programmā izvirzītajiem mērķiem un uzdevumiem jāparedz mērāmi, konkrēti un reāli rezultāti (piemēram, jaunu zināšanu un prasmju – profesionālo un dzīvesprasmju - apguve, karjeras izglītība, dalība izstādēs, sacensībās, koncertos, konkursos, skatēs, projektos utt.)

**Interešu izglītības jomu skaidrojums**

Kultūrizglītība – dziedāšana, muzicēšana, dejošana, vizuālā un lietišķā māksla, teātra māksla, tradicionālā kultūra/folklora;

Radošās industrijas – aktivitātes, kurās māksla mijas ar tehnoloģiju izmantošanu, radot inovatīvu produktu. Tās aptver arhitektūru, reklāmu, dizainu (ieskaitot modi, grafisko dizainu), foto, kino, datorspēles, datorgrafiku un interaktīvās programmatūras, mūziku (ieskaitot mūzikas ierakstu studiju un diskžokeju darbību), jaunos medijus, izdevējdarbību, radio un televīziju;

Sporta interešu izglītība – visi sporta veidi, t.sk., tehniskie sporta veidi;

Tehniskā jaunrade – konstruēšana, modelēšana, robotika, elektronika, tehnoloģiju apguve, projektēšana u.c.;

Jaunatnes darbs – debates, jaunsargi, skauti, gaidas. u.c.;

Vides interešu izglītība – vides izzināšana dažādās formās, mazpulks;

Citas jomas – novadpētniecība, gidi, žurnālistika un literārā jaunrade, svešvaloda, uzņēmējdarbība, līderības prasmju veidošana, brīvā laika aktivitātes u.c.